Leonard Rickhard

Leonard Rickhard (født 12. mai 1945 i Tvedestrand) er en norsk maler, bosatt i Arendal. Han omtales som «stillhetens maler». Gjennom mer enn 30 år har han markert seg som en av Norges ledende malere. Verket «Trett modellflybygger» (1985) er kåret til et av Morgenbladets 12 viktigste kunstverk.

Liv og virke

Bakgrunn
Han er utdannet ved Statens Håndverks- og Kunstindustriskole 1966–67, og ved Statens kunstakademi 1967–71.

Kunstner
Rickhard har hatt gjentatte separatutstillinger på Kunstnerforbundet siden 1974, og på Galleri Dobloug i 1979 og 1982, og ble allerede rundt 1980 regnet som en av de ledende kunstnere i sin generasjon. Han deltok i gruppe Zink, med fellesutstillinger i 1983, 1985 og 1986. Retrospektive utstillinger er vist på Astrup Fearnley Museet høsten 2001 og på Sørlandets kunstmuseum høsten 2005. Han har bidratt til å etablere og bygge opp institusjonen Bomuldsfabriken Kunsthall i Arendal, hvor han også har hatt utstillinger.

I 2009 var Leonard Rickhard årets festspillutstiller i Bergen kunsthall. </onlyinclude>

Han ble i 2009 utnevnt til ridder av 1. klasse av St. Olavs Orden. I 2000 mottok han den svenske Prins Eugen-medaljen, i 2002 mottok han Aust-Agder fylkes kulturpris, og i 2015 Anders Jahres kulturpris.

Det er flere ganger nevnt at noen motiver går igjen hans bilder: bjørkeskogen, dørgløttene, fragmentene, landmåleren, modellflybyggeren og fugleelskeren.

Litteratur 
 Bjerke, Øivind Storm; Åsmund Thorkildsen. Leonard Rickhard. Cappelen, 1995. ISBN 82-02-15312-3 
 Svein Olav Hoff. Leonard Rickhard = a conversation about form and content : en samtale om form og innhold. Labyrinth Press; Lillehammer Kunstmuseum, 1996. ISBN 82-91388-12-1
 Wenche Volle; Åsmund Thorkildsen. Leonard Rickhard : -det hvisker så svakt i bjørkeskogen. Astrup Fearnley museet, 2001. ISBN 82-91430-26-8 
 Johnsrud, Even Hebbe. «Leonard Rickhards verden». I: Kunst, 1986, nr 1.
 Opstad, Gunvald: «Leonard Rickhard». I: Kunst, 1979, nr 4.
 Opstad, Gunvald: "Leonard Rickhard – mellom idyll og dekonstruksjon". Hrymfaxe, Danmark, nr.  1. 2004.
 Asmundsen Thorkildsen, Martin Herbert og Jorunn Veiteberg: "Leonard Rickhard Paintings". Arnoldsche Art Publishers. 2012.

Referanser

Eksterne lenker 
 Kunstnerforbundet : CV, bilder, m.m. 

Norske malere
St. Olavs Orden
Aust-Agder fylkes kulturpris
Personer fra Tvedestrand kommune
Personer fra Arendal kommune